สวัสดีครับคุณ. พอดีเมื่อวันอาทิตย์ที่ 23 สิงหาคม 2563 ผมมีอาการเจ็บนิดๆบริเวณถุงอัณฑะ. จึงได้ตรวจสอบดูพบว่ามีเนินแข็งๆสีแดงตรงกลางเป็นจุดสีขาวคล้ายๆสิวขึ้นที่บริเวณใต้ถุงอัณฑะด้านซ้าย พอจับดูพบเป็นลักษณะก้อนแข็งๆอยู่ภายในถุงอัณฑะด้วยครับ ผมจึงบีบๆแต่ไม่มีอะไรออกมาจึงปล่อยไป จนดระทั่งเมื่อวันอังคารที่ 25 สิงหาคม 2563. พบว่าก้อนมีขนาดใหญ่ขึ้นผมจึงบีบอีกครั้งปรากฏว่ามีหนองปนกับเลือดออกมาคล้ายกับการบีบสิวเลยครับ หลังจากบีบออกก้อนเเข็งๆก็เริ่มยุบลงไป ไม่ทราบว่าอาการเเบบนี้เกิดจากสาเหตุอะไร แล้วต้องรักษาอย่างไรครับ ขอบครับ
สวัสดีค่ะอาการมีเนินแข็งๆสีแดงตรงกลางเป็นจุดสีขาวคล้ายๆสิวขึ้นที่บริเวณใต้ถุงอัณฑะด้านซ้าย อาจเกิดการอักเสบและติดเชื้อของรูขุมขมบริเวณเยื่อบุอัณฑะ สาเหตุอื่นๆเช่นเป็นตุ่มจากผดผื่นร้อน ความอับชื้น ตุ่มจากผื่นผิวหนังอักเสบ หรือเป็นตุ่มแดงจากการติดโรคติดต่อทางเพศสัมพันธ์เช่น เริม หูดหงอนไก่ หนองใน แผลริมอ่อน แผลซิฟิลิซ เป็นต้นเบื้องต้นไม่ควรไปแกะเกา หรือบีบบริเวณที่เป็น เพื่อลดโอกาสการติดเชื้อแบคทีเรียซ้ำซ้อนและทำให้โรคลุกลามมากขึ้น ควรไปตรวจคัดกรองโรคติดต่อทางเพศสัมพันธ์ ใช้น้ำเปล่าสะอาดล้างภายนอกเท่านั้น งดการมีเพศสัมพันธ์ไปก่อนและหากตุ่มปวด บวม แดง ร้อน โตเร็วมาก มีหนองไหลจากตุ่ม ไข้สูง ปัสสาวะแสบขัด ควรรีบไปพบแพทย์เพราะอาจเป็นการติดเชื้อที่รุนแรงได้